உன்னுமன்பர் உளங்களிக்கத் திருச்சிற்றம் பலத்தே யோங்கும்நடத் தரசேயென் னுரையுமணிந் தருளே! (35) பாடல்: 36 (விளங்குபர) விளங்குபர சத்திகளின் பரமாதி யவற்றுள் விரிந்தநிலை யாதியெலாம் விளங்கியொளி வழங்கிக் களங்கமிலாப் பரவெளியில் அந்தமுதல் நடுத்தான் காட்டாதே நிறைந்தெங்கும் கலந்திடும்பே ரொளியே உளங்குலவு பரசத்தி உலகமண்ட முழுதும் ஒளிவிளங்குச் சுடர்பரப்பி ஓங்குதனிச் சுடரே வளங்குலவு திருப்பொதுவில் மாநடஞ்செய் அரசே மகிழ்ந்தெனது சொல்லெனுமோர் மாலையணிந் தருளே! (36) பாடல்: 37 (தெரிந்தமகா) தெரிந்தமகா சுத்தபர முதலுமவற் றுள்ளே சிறந்தநிலை யாதிகளும் தெளிந்துவிளங் குறவே